
	Martfű Város Polgármesterétől

5435 Martfű, Szent István tér 1.

tel: 56/450-222; fax: 56/450-853, e-mail: titkarsag@ph.martfu.hu


Előterjesztés

A  „Martfűi Kossuth úti tagóvoda infrastrukturális fejlesztése” című pályázat megvalósításához többlet előirányzat biztosítására
Martfű Város Önkormányzata Képviselő-testületének

2023. június 1-i ülésére

Előkészítette: dr. Fazekas Enikő Diána Műszaki Irodavezető
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő- testület!

A TOP-PLUSZ-3.3.1-21-JN1-2022-00001 kódszámú felhívásra, „Martfűi Kossuth úti tagóvoda infrastrukturális fejlesztése” címmel Martfű Város Önkormányzata pályázatot nyert.
A pályázat összeállításakor a kivitelezés becsült költsége bruttó 53.884.957.-Ft (nettó 42.429.100.-Ft + áfa 11.455.857.-Ft) volt.  

Megkezdtük a pályázat előkészítését és a versenyeztetés során kiválasztott tervező által készített költségvetés szerint a beruházás költsége bruttó 100.911.972.-Ft (nettó 79.458.246.-Ft + áfa 21.453.726.-Ft). 
A pályázat benyújtása óta eltelt időszak drasztikus építőanyag áremelkedése miatt az önkormányzat költségvetésében szereplő bruttó 60.620.000.- Ft előirányzat kiegészítése vált szükségessé ahhoz, hogy a kivitelezés és a tervezett eszközbeszerzés megvalósulhasson. 
A fentiekre figyelemmel javaslom, hogy az előirányzat bruttó 50.000.000.-Ft-tal megemelésre kerüljön. 
A fent megjelölt többlet előirányzat az önkormányzat 2023. évi költségvetésének megállapításáról szóló 3/2023. (II.24.) önkormányzati rendelet 4. melléklete általános tartalék nyújt a fedezetet.
Kérem, hogy a képviselő-testület az előterjesztést vitassa meg és hozza meg döntését.

Határozati javaslat:
Martfű Város Önkormányzata Képviselő- testületének

……./2023. (…….) határozata
a „Martfűi Kossuth úti tagóvoda infrastrukturális fejlesztése” című pályázat megvalósításához többlet előirányzat biztosításáról

Martfű Város Önkormányzatának Képviselő-testülete megtárgyalta a „Martfűi Kossuth úti tagóvoda infrastrukturális fejlesztése” című pályázat megvalósításához többlet előirányzat biztosításáról szóló előterjesztést és az alábbi döntést hozta:
1. A Képviselő-testület a „Martfűi Kossuth úti tagóvoda infrastrukturális fejlesztése” című TOP-PLUSZ-3.3.1-21-JN1-2022-00001 kódszámú pályázat megvalósításához bruttó 50.000.000.- Ft többlet előirányzatot biztosít az önkormányzat 2023. évi költségvetésének megállapításáról szóló 3/2023. (II.24.) önkormányzati rendelet 4. melléklete általános tartalék terhére.
2. Az 1. pontban foglalt többlet előirányzat biztosítását az önkormányzat 2023. évi költségvetésének soron következő módosítása során át kell vezetni.

Felelős: Polgármester

Értesülnek:

1. Valamennyi képviselő, helyben

2. Jász-Nagykun-Szolnok Vármegyei Kormányhivatal
3. Műszaki Iroda, helyben

4. Pénzügyi és Adóügyi Iroda, helyben

Martfű, 2023. május 25.
	
	Dr. Papp Antal

polgármester

